CELEX: 32011D0019
Language: ro
Date: 2011-01-14 00:00:00
Title: 2011/19/UE: Decizia Comisiei din 14 ianuarie 2011 privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului cu privire la materialele de etanșare pentru utilizări nestructurale la îmbinările clădirilor și căilor pietonale [notificată cu numărul C(2011) 62]  Text cu relevanță pentru SEE

15.1.2011   
            
            
               RO
            
            
               Jurnalul Oficial al Uniunii Europene
            
            
               L 11/49
            
         DECIZIA COMISIEI
   din 14 ianuarie 2011
   privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului cu privire la materialele de etanșare pentru utilizări nestructurale la îmbinările clădirilor și căilor pietonale
   [notificată cu numărul C(2011) 62]
   (Text cu relevanță pentru SEE)
   (2011/19/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (1), în special articolul 13 alineatul (4),
   după consultarea Comitetului permanent pentru construcții,
   întrucât:
   
               (1)
            
            
               Comisia trebuie să opteze, în conformitate cu articolul 13 alineatul (3) din Directiva 89/106/CEE, pentru una dintre cele două proceduri de atestare a conformității unui produs. Articolul respectiv stipulează faptul că Comisia ar trebui să aleagă procedura cel mai puțin costisitoare și care să fie compatibilă cu siguranța. Din aceste motive, este necesar să decidă dacă, pentru un anumit produs sau pentru o anumită familie de produse determinate, existența unui sistem de control al producției în fabrică aflat sub răspunderea producătorului reprezintă o condiție necesară și suficientă pentru atestarea conformității ori dacă, din motive care țin de respectarea criteriilor enunțate la articolul 13 alineatul (4), este necesară intervenția unui organism de certificare aprobat.
            
         
               (2)
            
            
               Articolul 13 alineatul (4) prevede ca procedura astfel determinată să fie indicată în mandate și în specificațiile tehnice. Din aceste motive, ar trebui definit conceptul de produs sau de familie de produse așa cum este el folosit în specificațiile tehnice.
            
         
               (3)
            
            
               Cele două proceduri menționate la articolul 13 alineatul (3) din Directiva 89/106/CEE sunt descrise în detaliu în anexa III la directiva respectivă. Trebuie, prin urmare, să se precizeze clar, pentru fiecare produs sau familie de produse, care sunt metodele prin care cele două proceduri trebuie puse în aplicare, prin trimitere la anexa III, în măsura în care aceasta din urmă dă prioritate anumitor sisteme.
            
         
               (4)
            
            
               Procedura menționată la articolul 13 alineatul (3) litera (a) corespunde sistemelor specificate de prima posibilitate fără supraveghere permanentă și celei de-a doua și a treia posibilități, definite în anexa III secțiunea 2 punctul (ii). Procedura prevăzută la articolul 13 alineatul (3) litera (b) corespunde sistemelor definite în anexa III secțiunea 2 punctul (i), precum și primei posibilități cu supraveghere permanentă din anexa III secțiunea 2 punctul (ii),
            
         ADOPTĂ PREZENTA DECIZIE:
   Articolul 1
   Atestarea conformității produselor și familiilor de produse stabilite în anexa I se realizează printr-o procedură în cadrul căreia, pe lângă sistemul de control al producției în fabrică asigurat de producător, un organism de certificare desemnat intervine în evaluarea și supravegherea controlului producției sau a produsului în sine.
   Articolul 2
   Procedura de atestare a conformității, așa cum este definită în anexa II, este specificată în mandatele pentru standarde europene armonizate.
   Articolul 3
   Prezenta decizie se adresează statelor membre.
   
      Adoptată la Bruxelles, 14 ianuarie 2011.
      
         
            Pentru Comisie
         
         Antonio TAJANI
         
            Vicepreședinte
         
      
   
   
      (1)  JO L 40, 11.2.1989, p. 12.
   
      ANEXA I
      Materiale de etanșare pentru utilizări nestructurale la îmbinările clădirilor și căile pietonale după cum urmează:
      
                  1.
               
               
                  materiale de etanșare pentru pereți exteriori și/sau interiori, incinte;
               
            
                  2.
               
               
                  materiale de etanșare pentru geamuri [cu excepția materialelor de etanșare pentru acvarii, vitraje structurale, primele etanșări exterioare destinate fabricării de vitraje izolante, vitraje orizontale (sub 7°) și sticlă organică];
               
            
                  3.
               
               
                  materiale de etanșare pentru racorduri sanitare [cu excepția aplicațiilor industriale, a instalațiilor de apă potabilă sau de ape subterane (piscine, sisteme de canalizare etc.) și a echipamentelor care vin în contact cu alimentele];
               
            
                  4.
               
               
                  materiale de etanșare pentru căi pietonale (cu excepția zonelor de reținere a contaminanților chimici, a zonelor inundate, a drumurilor și a altor zone de circulație, a aeroporturilor și a instalațiilor de tratare a apelor uzate).
               
            
   
      ANEXA II
      
         Observație: În cazul produselor pentru care se specifică mai mult de o destinație din familiile de mai jos, sarcinile organismului desemnat, rezultate din sistemele corespunzătoare de atestare a conformității, sunt cumulative.
      FAMILIE DE PRODUSE
      
         MATERIALE DE ETANȘARE PENTRU UTILIZĂRI NESTRUCTURALE LA ÎMBINĂRILE CLĂDIRILOR ȘI CĂILOR PIETONALE (1/2)
      
      
         Sisteme de atestare a conformității
      
      Pentru produsul (produsele) și utilizarea (utilizările) prevăzută (prevăzute) mai jos, este necesar ca CEN/Cenelec să specifice în standardele armonizate relevante următorul (următoarele) sistem (sisteme) de atestare a conformității:
      
                  Produsul
               
               
                  Utilizare prevăzută
               
               
                  Nivelul (nivelurile) sau clasa (clasele)
               
               
                  Sistem de AaC
               
            
                  
                              —
                           
                           
                              Materiale de etanșare pentru pereți exteriori
                           
                        
               
                  Aplicații exterioare
               
               
                  —
               
               
                  3
               
            
                  
                              —
                           
                           
                              Materiale de etanșare pentru pereți interiori, incinte
                           
                        
               
                  Aplicații interioare
               
               
                  —
               
               
                  4
               
            
                  
                              —
                           
                           
                              Materiale de etanșare pentru geamuri
                           
                        
               
                  Pentru a fi folosite la lucrări de construcții.
               
               
                  —
               
               
                  3
               
            
                  
                              —
                           
                           
                              Materiale de etanșare pentru căi pietonale
                           
                        
               
                  —
               
               
                  3
               
            
                  
                              —
                           
                           
                              Materiale de etanșare pentru racorduri sanitare
                           
                        
               
                  —
               
               
                  3
               
            
                  Sistemul 3: a se vedea anexa III secțiunea 2 punctul (ii) din Directiva 89/106/CEE, a doua posibilitate.
                  Sistemul 4: a se vedea anexa III secțiunea 2 punctul (ii) din Directiva 89/106/CEE, a treia posibilitate.
               
            Specificațiile sistemului trebuie să facă posibilă implementarea acestuia, chiar și atunci când nu este necesară determinarea performanței pentru o anumită caracteristică datorită absenței cerințelor legale în acest domeniu în cel puțin un stat membru [a se vedea articolul 2 alineatul (1) din Directiva 89/106/CEE și, acolo unde este cazul, clauza 1.2.3 din documentele interpretative]. În acest caz, verificarea acestei caracteristici nu poate fi impusă producătorului, dacă acesta din urmă nu dorește să declare performanța produsului în acest domeniu.
      FAMILIE DE PRODUSE
      
         MATERIALE DE ETANȘARE PENTRU UTILIZĂRI NESTRUCTURALE LA ÎMBINĂRILE CLĂDIRILOR ȘI CĂILOR PIETONALE (2/2)
      
      
         Sisteme de atestare a conformității
      
      Pentru produsul (produsele) și utilizarea (utilizările) prevăzută (prevăzute) mai jos, este necesar ca CEN/Cenelec să specifice în standardele armonizate relevante următorul (următoarele) sistem (sisteme) de atestare a conformității:
      
                  Produsul (produsele)
               
               
                  Utilizarea (utilizările) prevăzută (prevăzute)
               
               
                  Nivelul (nivelurile) sau clasa (clasele)
                  (comportarea la foc)
               
               
                  Sistemul (sistemele) de atestare a conformității
               
            
                  Materiale de etanșare pentru utilizări nestructurale la îmbinările clădirilor și căilor pietonale
               
               
                  Pentru utilizări supuse reglementărilor privind comportamentul la foc
               
               
                  A1 (1), A2 (1), B (1), C (1)
                  
               
               
                  1
               
            
                  A1 (2), A2 (2), B (2), C (2), D, E
               
               
                  3
               
            
                  (A1-E) (3), F
               
               
                  4
               
            
                  Sistemul 1: A se vedea anexa III secțiunea 2 punctul (i) din Directiva 89/106/CEE, fără încercarea eșantioanelor
                  Sistemul 3: A se vedea anexa III secțiunea 2 punctul (ii) din Directiva 89/106/CEE, a doua posibilitate.
                  Sistemul 4: A se vedea anexa III secțiunea 2 punctul (ii) din Directiva 89/106/CEE, a treia posibilitate
               
            Specificațiile sistemului trebuie să facă posibilă implementarea acestuia, chiar și atunci când nu este necesară determinarea performanței pentru o anumită caracteristică datorită absenței cerințelor legale în acest domeniu în cel puțin un stat membru [a se vedea articolul 2 alineatul (1) din Directiva 89/106/CEE și, acolo unde este cazul, clauza 1.2.3 din documentele interpretative]. În acest caz, verificarea acestei caracteristici nu poate fi impusă producătorului, dacă acesta din urmă nu dorește să declare performanța produsului în acest domeniu.
      
         (1)  Produse/materiale pentru care o etapă clar identificabilă a procesului de producție antrenează o îmbunătățire a clasificării comportamentului la foc (de exemplu, adăugarea de materiale ignifuge sau o limitare a materialelor organice).
      
         (2)  Produse/materiale neacoperite de nota de subsol (*).
      
         (3)  Produse/materiale care nu necesită încercare pentru comportarea la foc (de exemplu, produsele/materialele din clasele A1 în conformitate cu Decizia 96/603/CE a Comisiei).